ऑर्गेनिक फूड प्रोडक्ट्स बेचता है यह स्टार्ट-अप, किसानों की मदद भी करती है कंपनी
Bollywood actor Akshay Kumar and former cricketer Virender Sehwag invest in Two Brothers Organic Farms, अक्षय कुमार और वीरेंद्र सहवाग ने टू ब्रदर्स ऑर्गेनिक फॉर्म्स में निवेश किया
बॉलीवुड एक्टर अक्षय कुमार और पूर्व क्रिकेटर वीरेंद्र सहवाग ने ऑर्गेनिक फार्मिंग से जुड़े स्टार्ट-अप 'टू ब्रदर्स ऑर्गेनिक फॉर्म्स' (TBOF) में निवेश किया है। TBOF ने बताया कि उन्होंने अक्षय कुमार और वीरेंद्र सहवाग सहित अन्य इनवेस्टर्स के जरिए 14.5 करोड़ रुपए जुटाए हैं। टू ब्रदर्स ऑर्गेनिक फॉर्म्स के अन्य इनवेस्टर्स में तेजेश चितलंगी, दुर्गा देवी वाघ, क्रेस्ट वेंचर्स, जावेद तापिया और राजू चेकुरी शामिल हैं।
हालांकि, इस बात का खुलासा नहीं हुआ है कि अक्षय कुमार और वीरेंद्र सहवाग ने कंपनी में कितने रुपए का इनवेस्टमेंट किया है।
TBOF में शामिल होकर खुश हूं: अक्षय कुमार
स्टार्ट-अप में निवेश करने को लेकर एक्टर अक्षय कुमार ने कहा, 'मैं सभी के लिए बेहतर और स्वस्थ भविष्य की दिशा में TBOF की यात्रा में शामिल होकर खुश हूं। मैं ऑर्गेनिक फार्मिंग के जरिए रूरल कम्युनिटी को सशक्त बनाने की TBOF की कमिटमेंट में विश्वास करता हूं।"
TBOF के मिशन को सपोर्ट करने के लिए एक्साइटेड
वहीं क्रिकेटर वीरेंद्र सहवाग ने कहा, 'मैं TBOF के सस्टेनेबल एग्रीकल्चर मिशन और रूरल डेवलपमेंट को सपोर्ट करने के लिए एक्साइटेड हूं। देश और विदेश में किसानों के जीवन और लोगों के स्वास्थ्य पर TBOF के जरिए लाए गए पॉजिटिव प्रभाव को देखकर खुशी हो रही है।'
बिजनेस बढ़ाने के साथ किसानों की मदद के लिए यूज होगा फंड
TBOF ने बताया कि इनवेस्टर्स की ओर से मिले फंड का यूज मैन्युफैक्चरिंग कैपेसिटी को बढ़ाने, फॉर्मर ट्रेनिंग सेंटर बनाने, घरेलू और इंटरनेशनल बिजनेस को बढ़ाने में किया जाएगा। साथ ही इस फंड का यूज किसानों की मदद करने और महिलाओं के लिए रोजगार के अधिक अवसर पैदा करने के लिए भी किया जाएगा।
फंडिंग मिलने पर TBOF के को-फाउंडर सत्यजीत हांगे ने कहा कि इस फंडिग राउंड की सफलता टू ब्रदर्स ऑर्गेनिक फार्म्स में हमारी टीम की कड़ी मेहनत और समर्पण का प्रमाण है। हम इनवेस्टर्स के सपोर्ट से भारत में ऑर्गेनिक फार्मिंग इंडस्ट्री में रिवोल्यूशनरी चेंजेस करते रहेंगे।
53 से ज्यादा देशों में प्रोडक्ट बेचती है TBOF
रिपोर्ट के अनुसार, कंपनी 53 से ज्यादा देशों में अपने प्रोडक्ट्स बेचती है। वहीं भारत के 1000 से ज्यादा शहरों में TBOF अपनी ऑफिशियल ई-कॉमर्स वेबसाइट, मोबाइल ऐप और फूड सुपर स्टोर्स के जरिए प्रोडक्ट्स बेचती है।
दो भाईयों ने मिलकर शुरू की है यह कंपनी
कंपनी की वेबसाइट के अनुसार,TBOF नेचुरल एंड ऑर्गेनिक फार्मिंग प्रोडक्ट्स बनाती है। इसकी स्थापना पुणे के भोदानी में दो भाइयों सत्यजीत हांगे और अजिंक्य हांगे ने की है।